D'Art vu Monarchie, déi sech duerch de Bezug op Gott/eng Gottheet legitiméiert, ka bis an d'aalt Egypten zréckgefouert ginn, wou de Pharao als Gott veréiert gouf. Ähnleches gëllt fir de keeserleche System am Keeserräich China, wat den Herrscher ënner anerem als Jong vum Himmel (chin. 天子, Tiānzi) bezeechent, a senger Herrschaft e Mandat vum Himmel gesinn huet, an him doduerch absolut Muecht ginn huet.